દરમિયાન સ્થાનિક બજારમાં પણ સોનામાં સુધારાની ચાલ નોંધાતી જોવા મળી હતી. આજે શરૂઆતે સ્થાનિક બજારમાં સોનું રૂ. ૨૫૦ના ઉછાળે ૩૦ હજારની સપાટીની નજીક પહોંચી ગયું હતું. બુલિયન બજારના જાણકારોના જણાવ્યા પ્રમાણે અમેરિકાના કેટલાક પ્રદેશોમાં જે રીતે વિરોધનો સૂર જોવા મળી રહ્યો છે તે જોતાં ટ્રમ્પ અગાઉ જે પોલિસી લાવવા અંગે તૈયારીઓ કરી રહ્યા હતા તેમાં બદલાવ આવી શકે છે એટલું જ નહીં વિરોધના કારણે નવી પોલિસી અંગે પણ અનિશ્ચિતતાનો માહોલ ઊભો થયો છે. આ જોતાં ડોલરમાં નરમાઇ નોંધાઇ હતી. તો બીજી બાજુ સલામત રોકાણ તરીકે સોનામાં વૈશ્વિક મોરચે માગમાં વધારો નોંધાયો હતો. સ્થાનિક બજારમાં પણ તેની અસર જોવા મળી હતી.